Diari Oficial de la Generalitat Valenciana


Sumari del DOGV 8917, del 01-10-2020 (2020/7701)

Aprovació de l' informe ambiental i territorial estratègic de modificació del Pla parcial del sector SD-28 del sòl urbanitzable residencial extensiu del disseminat.
--------------------------------------------------------------------------------------------------------------------------------------------------------------------

### Dades del document

Número de DOGV
:   8917

Data del DOGV
:   01-10-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/7701


Data del document
:   21-09-2020

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * pla d'urbanisme
    * administració local

Aprovació de l' informe ambiental i territorial estratègic de modificació del Pla parcial del sector SD-28 del sòl urbanitzable residencial extensiu del disseminat. [2020/7701]  
De conformitat amb l'article 51.7 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic del Projecte de Modificació del Pla Parcial del Sector SD-28, emés en sentit favorable per l'Ajuntament d'Ontinyent mitjançant Decret d'Alcaldia número 2360/2020 de data 21 de setembre, del tenor literal següent:  
  
  
«Aprovació informe ambiental i territorial estratègic del Projecte de modificació del Pla parcial del sector SD-28 del sòl urbanitzable residencial extensiu del disseminat.  
Amb data 3 de setembre de 2020 s'ha emés un informe per l'enginyera municipal de medi ambient i el TAG de medi ambient, en el sí de l'expedient d'avaluació ambiental i territorial estratègica del Projecte de Modificació del Pla Parcial del Setor SD-28, en el sentit següent:  
  
Consideracions jurídiques  
El Reial decret legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
L'avaluació ambiental estratègica és l'instrument de prevenció, establert en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del territori, Urbanisme i Paisatge, de la Comunitat Valenciana.  
  
Òrgan ambiental municipal  
L'article 48.c de la LOTUP estableix que l'òrgan ambiental i territorial serà autonòmic amb caràcter general. No obstant això, amb la modificació operada per la Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat, s'introdueix 3 supòsits on l'òrgan ambiental i territorial és l'Ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local.  
  
Com que la LOTUP no concreta, en aquests casos, quin òrgan municipal és el competent per a realitzar l'avaluació ambiental i territorial estratègica, resulta aplicable el que disposa l'article 21.1.s de la Llei 7/1985, de 2 d'abril, Reguladora de les Bases del Règim Local, segons el qual dita competència li correspondria a l'alcalde president.  
La modificació del pla parcial del sector SD-28 del sòl urbanitzable residencial extensiu del disseminat es troba en el supòsit de l'apartat 2 de l'article 48.c per tractar-se d'un instrument de planejament urbanístic que desenvolupa un planejament ja evaluat ambientalment i que afecta única i exclusivament a l'ordenació pormenoritzada del sòl urbanitzable  
  
Planejament vigent  
El planejament municipal vigent és el Pla general d'Ontinyent, aprovat definitivament el 10 d'abril de 2006, per la Comissió Territorial d'Urbanisme de València, publicat en el Butlletí Oficial de la Província de 22 de desembre de 2006. Aquest planejament va obtindre declaració d'impacte ambiental positiva amb condicionants el 28 de novembre de 2005  
Documentació presentada  
La documentació objecte del present informe està integrada pel Document per a l'avaluació ambiental territorial i estratègica. Compren el contingut mínim establert a l'article 50 de la LOTUP.  
  
Objecte i justificació  
L'objecte del Pla parcial és l'establiment de l'ordenació detallada del sector de conformitat amb els següents principis:  
Diferenciació dels sòls consolidats per l'edificació (es regiran per l'article 193.3 de la LOTUP), d'aquells altres amb terrenys vacants que s'inclouen tots en unitats d'execució dins de el règim comú d'actuacions integrades. A aquests sòls els correspon un aprofitament tipus de 0,1 m²t /m²s i les cessions de sòls dotacionals corresponents a la seva condició de sòl urbanitzable.  
Protecció i potenciació dels elements paisatgístics. Especialment pel que fa al límit del sector recorregut per l'assagador de la Font Freda, al que s'acompanya l'arbrat i l'estructura agrícola de la zona.  
  
Millora i interconnexió dels espais d'interès. Es reforça l'eix central de nord a sud, mitjançant una via de doble sentit (13 m.l. d'amplada) i nous camins (10 m.l) que recorren transversalment el sector.  
  
Dotació de zones verdes i equipaments.  
S'inclou la recuperació de gran part de l'Assagador de la Font Freda, aprofitant el seu pas per la zona nord del sector, respectant la seva amplada oficial de 37,5 m i qualificant com a zona verda (SVJ) els espais arbrats associats al seu traçat. A més es creen dues àrees de jocs (SVA) annexes a l'eix principal que marquen el punt d accés al sector.  
  
Pel que fa a les reserves de sòl per a equipaments es proposen dues xicotetes zones dotacionals (SQI) per a la centralització de serveis de manteniment i recollida de residus, situats al costat dels vials.  
  
D'entre les alternatives analitzades en el document (A, B i C) la proposta que es considera adequada és la B per quant estableix una ordenació urbanística adaptada al respecte cap als valors ambientals i paisatgístics de l'entorn i a unes condicions raonables de programació, construcció i ús dels edificis i els espais públics en aquesta àrea.  
Es tracta d'una proposta que limita el seu àmbit a una superfície de reduïda extensió, en la qual dues terceres parts de la seva superfície ja estan edificades i manté unes condicions de densitat, edificabilitat i forma d'utilització de l'espai de característiques semblants a la realitat existent.  
Es considera que es tracta d'un document que no comporta canvis sensibles en l'ordenació territorial i urbana i no genera efectes significatius sobre el medi ambient, segons els criteris de l'annex VIII de la LOTUP. Per això es considera procedent el procediment simplificat d'avaluació, d'acord amb el que disposen els articles 46.3 i 50 de la LOTUP.  
Superada la fase de tramitació d'Avaluació Ambiental, si escau, el document complet amb la documentació del Pla Parcial, haurà d'incloure la delimitació d'unitats d'execució d'una mida adequada a les possibilitats modestes de gestió dels propietaris de la zona i tenint en compte, així mateix, la necessitat de regularitzar determinats expedients afectats per la disciplina urbanística.  
Es justificaran els estàndards exigits per la LOTUP i els seus annexos i, especialment, la qualificació atorgada al sòl corresponent a l'assagador i que concerneix la seva titularitat i gestió.  
Consultes realitzades  
Per les característiques pròpies de la modificació plantejada, s'ha considerat consultar al servei de Vies Pecuàries, de la Conselleria d'Agricultura, Desenvolupament Rural, Emergència Climàtica i Transició Ecològica  
  
Òrgan consultat Data consulta Data informe  
Conselleria d'Agricultura, Desenvolupament Rural, Emergència Climàtica i Transició Ecològica 24.04.2020 No emès  
  
  
Identificació i valoració de possibles efectes adversos sobre el medi ambient.  
La modificació plantejada no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no és susceptible de generar problemes ambientals diferents dels ja previstos pel Pla General; no suposa augment d'emissions, empitjorament dels nivells de contaminació o canvis sobre els factors que afectarien el canvi climàtic; no afecta elements del patrimoni natural; no afecta elements del patrimoni cultural significativament i en cap cas en sentit negatiu; no afecta el paisatge ni cap espai protegit; no té incidència en el model territorial vigent i no incompleix les determinacions legals vigents de qualsevol altra àrea afectada que puguera trobar-se sotmesa a algun tipus de protecció. Per tant, d'acord amb els criteris de l'annex VIII de la LOTUP, es pot determinar que la modificació plantejada no té efectes significatius sobre el medi ambient i el territori.  
  
Conclusions  
Analitzat l'esborrany de modificació del pla parcial del sector SD-28 del sól urbanitzable residencial extensiu del disseminat, i d'acord amb tot l'exposat, podem concloure que el procediment d'avaluació ambiental i territorial estratègica simplificat és suficient per a determinar que la modificació proposada no té efectes significatius sobre el medi ambient o territori.  
Proposem, per tant, resoldre favorablement l'informe ambiental i territorial estratègic.»  
  
De conformitat amb allò que disposa l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'Ordenació del Territori, Urbanisme i Paisatge de la Comunitat Valenciana, i l'article 21.1.s de la Llei 7/1985, de 2 d'abril, reguladora de les Bases del Règim Local, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Projecte de Modificació del Pla Parcial del Sector SD-28 del sòl urbanitzable residencial extensiu del disseminat.  
  
Segon  
Continuar la tramitació del Projecte de Modificació del Pla Parcial del Sector SD-28 del sòl urbanitzable residencial extensiu del disseminat.  
  
Tercer  
Indicar que segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la data de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Quart  
Publicar el present informe en el Diari Oficial de la Generalitat Valenciana, d'acord amb el que disposa l'article 51.7 de la LOTUP.  
  
  
Ontinyent, 21 de setembre de 2020.- L'alcalde: Jorge Rodríguez Gramage.